નિષ્ણાંતો માની રહ્યા છે કે પેટા ચૂંટણીનું ૨૮મીએ જે પરીણામ આવવાનું છે તેની સીધી અસર લોકસભાની ચૂંટણી પર પણ જોવા મળશે. કૈરાનામાં પાંચ વિધાનસભાની બેઠકો પણ આવેલી છે જેમ કે થીમલી, થાના ભવન, શામલી જિલ્લાનું કૈરાના અને ગનગોહ તેમજ નાકુરનો સમાવેશ થાય છે. અહીં મુસ્લિમ, જાટ અને દલિતો મતદારોની સંખ્યા વધુ છે. જેને પગલે એ પણ જોવાનું રહેશે કે મતદારો કોને પસંદ કરે છે. કાયદો અને વ્યવસ્થા સૌથી મોટો પ્રશ્ન આ વખતની ચૂંટણીમાં ઉ.પ્રદેશમાં જોવા મળશે.